Nirmala Sitharaman

Nirmala Sitharaman — hind davlat va siyosat arbobi. 2019-yil 30-maydan Hindiston moliya vaziri  .

Hindiston parlamenti yuqori palatasining aʼzosi. Ilgari u Hindiston mudofaa vaziri bo‘lib ishlagan va shuningdek mamlakatda ushbu lavozimni egallagan ikkinchi ayol hisoblanadi.

 Taʼlim 
Nirmala Sitharaman Hindistonning Madurai shahrida oʻrta hol oilada tugʻilgan  . U 1980 yilda Seethalakshmi Ramasvami kollejida iqtisod boʻyicha bakalavr darajasini va 1984 yilda Dehlidagi Javoharlal Neru universitetida iqtisod boʻyicha sanʼat magistrini oldi.

 Siyosiy martaba 
U 2006 — yilda Bharatiya Janata partiyasiga aʼzo boʻldi va 2010 — yilda uning matbuot kotibi etib tayinlandi  . 2014- yilda u Bosh vazir Narendra Modi kabinetiga kichik vazir sifatida ishlay boshladi. Shuningdek 2014-yil iyun oyida u Hindiston parlamentining yuqori palatasi deputati etib saylandi. 2016-yil may oyida u parlamentning yuqori palatasiga saylovda Bharatiya Janata partiyasidan 12 nomzoddan biri bo‘ldi va o‘z o‘rnini muvaffaqiyatli saqlab qoldi  . 2017-yil 3-sentabrda u Hindiston mudofaa vaziri etib tayinlandi va shu tariqa ushbu lavozimni egallagan Indira Gandidan keyin mamlakatdagi ikkinchi ayolga aylandi.

2019-yil 31-mayda u Moliya va korporativ ishlar vaziri etib tayinlandi  . U mamlakatda moliya vaziri lavozimini egallagan birinchi ayol boʻldi  . 2019-yil 5-iyulda u Hindiston parlamentiga birinchi byudjet rejasini taqdim etdi. Hindistonda koronavirus pandemiyasi paytida u iqtisodiy javob guruhi rahbari etib tayinlandi  .

 Siyosatdan tashqari karyera 
Nirmala Sitharaman Londondagi Habitat uy bezaklari doʻkonida sotuvchi boʻlib ishlagan  . Buyuk Britaniyadagi faoliyati davomida u PricewaterhouseCoopers kompaniyasida katta menejer boʻlib ishlagan, soʻngra qisqa muddat davomida BBC Jahon xizmatida ishlagan  .

2017-yilda u Ayollar boʻyicha milliy komissiyasi aʼzosi boʻldi  .

 Mukofotlar 
2019-yilda Javoharlal Neru universiteti Sitharamanga „Ajoyib bitiruvchilar“ mukofotini topshirdi  . 2019-yilda Forbes jurnali Sitharamanni dunyodagi 100 ta eng kuchli ayollar orasida 34-oʻringa qoʻydi  .

 oila 
Nirmala Sitharaman turmush o‘rtog‘i Parakala Prabxakar bilan Javoharla‘l Neru universitetida o‘qiyotganda tanishgan. 1986-yilda ular turmush qurishdi va er-xotinning qizi tugʻildi

 Manbalar 

Turkum:Yashayotgan insonlar
Turkum:1959-yilda tugʻilganlar
Turkum:18-avgustda tugʻilganlar